पुलिस के प्रवक्ता ने जानकारी दी कि बीएसएनएल द्वारा बताए गए इलाके में जाकर टीम ने छानबीन की और देखा कि एयरटेल के टावर बीएसएनएल के टावर से अवैध रूप से जुड़े हुए हैं। प्रवक्ता ने कहा, ‘स्पॉट का दौरा करने पर हमारी टीम ने पाया कि एयरटेल के टावर बीएसएनएल के ट्रांसफॉर्मर्स से एक केबल के जरिए अवैध तरीके से जुड़े हुए हैं और एयरटेल सही में अवैध तरीके से बीएसएनएल के टावर में हो रही बिजली सप्लाई से बिजली ले रहा है।’ पुलिस प्रवक्ता ने कहा कि एयरटेल के खिलाफ करगिल पुलिस स्टेशन में इलेक्ट्रिसिटी एक्ट के सेक्शन 95 के तहत केस दर्ज कर लिया गया है और छानबीन की जा रही है। इसी दौरान इस मामले में एयरटेल से ई-मेल के जरिए सवाल भी पूछे गए, लेकिन उस बारे में किसी भी तरह का जवाब अभी तक नहीं मिला।